126
ZABULI YA 126
(Lwila lwa kuchola uchanha.)
1 Mndewa Imulungu viyawabwezile ako Sayuni,
tona kamba wanhu olota nzozi.
2 Baho milomo yetu imema seko,
na milimi yetu imema nyila za deng'ho.
Wanhu wa isi ziyagwe walonga,
“Mndewa Imulungu kawatendela mbuli ng'hulu!”
3 Mndewa Imulungu katutendela mbuli ng'hulu,
tudeng'helela kweli.
4 Go Mndewa Imulungu, ututende kamba vitukalile umwaka,
kamba mazi vigokilima mvizanda va Negebu.
5 Waja ohanda kwa mahozi,
osenga kwa nyila za deng'ho.
6 Heyo yosola mbeyu za kuhanda akuno kolila,
kobwela ukae kwa nyila za deng'ho,
kuno kakapa mgelo wa ndiya.