14
ZABULI YA 14
(Kwa kilanja, Zabuli ya Daudi.)
1 Mbozi kolonga mmoyo wake,
“Kuduhu Imulungu.”
Wose wabanangika, osang'hana gehile,
haduhu munhu yotenda ganogile.
2 Mndewa Imulungu kowasungulila iwanhu kulawa kuulanga,
yalole kamba hana munhu mwene nzewele,
na kamba hana munhu komzahila Imulungu.
3 Wose wahinduka,
wose wabanangika,
haduhu yotenda ganogile,
haduhu hata imoja.
4 Vino awo otenda gehile wabule nzewele?
Owadafuna wanhu zangu kamba magate,
na hawamgelegeza Mndewa Imulungu.
5 Baho wengilwa na bwembwe,
kwavija Imulungu kahamoja na iwanhu otenda ganogile.
6 Modaha kugananga ago goyolonda kutenda imunhu mkiwa,
lakini Mndewa Imulungu ayo yomkaliza.
7 Maza ukombola wa Izilaeli wize kulawa Sayuni!
Mndewa Imulungu, vonda yabweze ng'hekewa ya wanhu zake,
Yakobo yadeng'helele,
Izilaeli yadeng'he.