87
ZABULI YA 87
(Zabuli ya wanhu wa ulelo wa Kola.)
1 Imulungu kazenga buga jake,
uchanha ya lugongo lwake lung'ala.
2 Mndewa Imulungu kodinogela buga da Sayuni,
kubanza kae yose ya Yakobo.
3 Mbuli za ukulu zolongwa kumwako,
gweye buga da Imulungu.
4 “Nokwika kumbukumbu da Lahabu na Babeli,
hagati ya iwanhu onitogola niye.
Vivija Filisiti na Tilo hamoja na Kushi,
na niye nolonga, ‘Ino kaleligwa Sayuni.’ ”
5 Mbuli ya Sayuni olonga vino,
“Ino na ija waleligwa mumo,
na ayo yeli uchanha ng'hani mwenyego kodigwaa nguvu.”
6 Mndewa Imulungu kokwandika matwaga ga iwanhu wa isi zose.
“Ino kaleligwa Sayuni.”
7 Vonda watowe bango okwimba,
“Nzasa zangu zose za kumwako.”